
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 222 

13 Οκτωβρίου 2000 


ΑΠΟΦΑΣΕΙΣ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 


Αριθ. 5653 

Περί δημοσιεύσεως στην Εφημερίδα της Κυβερνήσεως 
αποφάσεως της Ολομέλειας της Βουλής «Οργάνωση 
των εκδηλώσεων για τη συμπλήρωση 80 χρόνων από 
την ενσωμάτωση της Θράκης». 

Ο ΠΡΟΕΔΡΟΣΤΗΣ ΒΟΥΛΗΣΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 του Συντάγματος. 

2. Την κατά την ΚΘ’ συνεδρίαση της 10ης Οκτωβρίου 
2000 ομόφωνη απόφαση της Ολομέλειας της Βουλής των 
Ελλήνων. 

3. Το άρθρο 91 του Κανονισμού της Βουλής (Μέρος Β') 

Παραγγέλλουμε 

Τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 

ΑΠΟΦΑΣΗ 

ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 
Η ΒΟΥΛΗ ΤΩΝ ΕΛΛΗΝΩΝ 
Έχοντας υπόψη: 

1. Τα άρθρα 65, 70 και 72 παρ. 1 του Συντάγματος. 

2. Τα άρθρα 11 παρ. 4 και 120 παρ. 7του Κανονισμού της 
Βουλής (Μέρος Κοινοβουλευτικό) σε συνδυασμό προς τα 
άρθρα 92,119 παρ. 2 περίπτωση ιη' και 123 παρ. 1 του Κα¬ 
νονισμού της Βουλής (Μέρος Β'). 

3. Την υπ’ αριθ. 4333/3296/2.8.2000 απόφαση του Προ¬ 
έδρου της Βουλής, με την οποία συγκροτήθηκε Ειδική 
Διακομματική Επιτροπή υπάτην Προεδρία του Προέδρου 
της Βουλής, με αντικείμενο την οργάνωση των εκδηλώ¬ 
σεων για τη συμπλήρωση 80 χρόνων από την ενσωμάτω¬ 
ση της Θράκης. 

4. Την υπ’ αριθ. 4047/3065/12.7.2000 απόφαση του 
Προέδρου της Βουλής με την οποία συστάθηκε ομάδα 
Εργασίας από υπαλλήλους της Βουλής και άλλους ειδι¬ 
κούς σχετικά με την προαναφερόμενη επέτειο. 

5. Την από 24.8.2000 απόφαση της Διακομματικής Επι¬ 
τροπής. 

6. Την ομόφωνη απόφαση της Διάσκεψης των Προέ¬ 
δρων (Συνεδρίαση της 10.10.2000). 


7. Τις γραμμένες στον Προϋπολογισμό της Βουλής 
πιστώσεις, αποφασίζει ομόφωνα: 

1. Εγκρίνει την κάλυψη από τον προϋπολογισμό της 
Βουλής, και μέσα στα πλαίσια αυτού, της εν γένει δαπά¬ 
νης που θα απαιτηθεί για την πραγματοποίηση των συνα¬ 
φών με την προαναφερόμενη τιμητική δραστηριότητα 
της Βουλής έργων, εργασιών και εκδηλώσεων και ενδει¬ 
κτικούς: 

α'. Έκθεση στην Αίθουσα Ελ. Βενιζέλου «Θράκη 2000: 
80 χρόνια από την ενσωμάτωση». 

β'. Εκπαιδευτικό πρόγραμμα για μαθητές που θα επι¬ 
σκέπτονται την Έκθεση (έντυπο υλικό για τους δασκά¬ 
λους και για τους επισκέπτες μαθητές κ.λπ.). 

γ'. Διαγωνισμός παιδικής ζωγραφικής μεταξύ των παι¬ 
διών της τελευταίας τάξης του Δη μοτικού (416 σχολεία εκ 
των οποίων 229 μειονοτικά, 4210 μαθητές εκ των οποίων 
1593 από μειονοτικά σχολεία) και έκθεση στη Βουλή με 
έργα που θα επιλεγούν από ειδική επιτροπή καθώς και φι¬ 
λοξενία από τη Βουλή των αντίστοιχων μαθητών και συ¬ 
νοδών τους. 

δ'. Ιστορία της Θράκης. Κείμενο που θα συνταχθεί από 
ειδική επιτροπή που έχει συγκροτηθεί γι’ αυτό το σκοπό. 

ε'. Χρονολόγιο σημαντικότερων γεγονότων στην ιστο¬ 
ρία της Θράκης. 

στ'. Αναμνηστική σειρά τηλεκαρτών με θέμα αρχαία νο¬ 
μίσματα της Θράκης. 

ζ'. Μουσικοχορευτική εκδήλωση με τραγούδια και σκο¬ 
πούς της Θράκης. 

η'. Έκδοση λευκώματος με τραγούδια και σκοπούς της 
Θράκης. 

θ'. Συμμετοχή της Βουλής στο 5ο Διεθνές Συνέδριο για 
την προστασία και αποκατάσταση του περιβάλλοντος 
(Μακρύαμμος Θάσου 2 έως 6 Ιουλίου 2000). 

ι'. «Η Θράκη στη Βουλή των Ελλήνων. Ηλεκτρονική Αρ¬ 
χειοθέτηση των Αρχείων της Βουλής που σχετίζονται με 
θέματα που αφορούντη Θράκη, 1848-1998». 

ια'. Συντήρηση του υλικού της βιβλιοθήκης Αδριανου- 
πόλεως μετά από σχετική πρόταση του Φιλεκπαιδευτικού 
Συλλόγου Αδριανουπόλεως (Αρχαιολογικού Μουσείου 
14, Θεσσαλονίκη). 

2. Εξουσιοδοτεί τον Πρόεδρο της Βουλής να καθορίζει 
με αποφάσεις του τις επιμέρους εργασίες ή δραστηριό¬ 
τητες του προγράμματος «Θράκη 2000 - 80 χρόνια από 


























3370 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


την ενσωμάτωση», καθώς και την αντίστοιχη σχετική δα¬ 
πάνη, την αμοιβή τρίτων φυσικών και νομικών προσώπων 
ή φορέων που θα αναλάβουν να συμμετάσχουν ή θα υπο¬ 
στηρίξουν με οποιονδήποτε τρόπο και σ’ οποιοδήποτε 
στάδιο το εν λόγω πρόγραμμα, καθώς και κάθε άλλη ανα¬ 
γκαία λεπτομέρεια ή ερμηνευτικό κενό, για την εφαρμογή 
της προηγούμενης παραγράφου. 


3. Η ισχύςτηςπαρούσας αρχίζει απάτη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 12 Οκτωβρίου 2000 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




